text: FOA til angreb på Kolding Kommune
  22 november 2010 kl. 12.07
  Kolding Kommune skal betale for, at den ensidigt har ændret løn- og arbejdsvilkår for handicaphjælpere.
  FOA har rejst krav om efterbetaling af 72 ugers løn, tillæg samt pensionsbidrag og erstatning.
  Kolding Kommune fjernede ensidigt den sjette ferieuge og nogle tillæg fra 145 hel- og deltidsansatte handicaphjælpere i oktober.
  Kommunen henviser til, at den ikke har overenskomst med hjælperne. Det har den enkelte handicappede.
  Den opfattelse bestrider FOA. Fagforeningen kan fremlægge ansættelsesbreve, der beskriver "din ansættelse ved Kolding Kommune."
  - Sagen er så absurd, at vi om nødvendigt er nødt til at gå rettens vej, siger forbundssekretær i FOA, Jakob Bang.
  